Peggio Punx

***Peggio Punx*** (euskaraz, *peggio* "okerrago" da eta *punx*, *punks* —"punkak"— idazteko modu informala—) hardcore punk talde italiarra zen, Alessandriakoa, 1981 eta 1993 artean aritu zena. ***Peggio Punk*** izenarekin sortu zen taldea, eta bere musika sarritan esperimentalagatik eta *Autonomia Operaia* ezker muturreko korrontean idatzitako testuengatik nabari zen.

*Blue Vomit*, *Nerorgasmo*, *Negazione*, *Declino*, *Indigesti* eta beste hainbat talderekin batera, garai hartako hardcore hardcore giro piemontetarraren oinarria osatu zuten. 1980ko hamarkadaren hasieran, oso aktiboak izan ziren Italiako punkean, eta kontzertu askotan parte hartu zuten *Wretched*, *Cheetah Chrome Motherfuckers*, eta *Raw Power* bezalako taldeekin batera. Haien disko asko autoekoitziak izan ziren, punk talde konprometituen *DIY* espirituan.

## Historia 
*Peggio Punx* 1981ean eratu zen Alessandrian. Jatorrizko kideak Mauro Carosio, Marco Laguzzi, Paolo Chilin eta Federico Massarino izan ziren. 1982an, formazio horrekin, lehen kasetea atera zuten.

Urte berean, 7"-ko lehen EPa argitaratu zuten, *Peggio Records* beren zigiluan, *Disastro sonoro* ("Soinuzko hondamendi") izenburuarekin. Disko horrek besteak beste *Maximumrocknroll* estatubatuar fanzine nazioartean banatuaren kritika jaso zuen (hilero, Italiako hardcore punk giroaz atal bat zekarren): gitarren distortsiorik eza eta garbitasuna azpimarratu zituen, baita bateriaren nahasketa hanpatua ere, haien esanetan soinua “ezohikoa baina interesgarria” egiten zutena . Segidan, '** ("Hiria geldirik dago... ... itzalak mintzo dira") kaleratu zuten. 1985ean **' ("Gu hiltzen dabiltza geure musikaren soinuaz") EPa atera zuten.

1984an, *R Radical Records*eko Dave Dictor-rek gonbidatu zituen *International P.E.A.C.E. Benefit Compilation* disko bikoitzaren bilduman parte hartzera. Besteak beste, *Crass*, *D.O.A.*, *Dirty Rotten Imbeciles*, *Septic Death*, *Conflict*, *Reagan Yout*h, *White Lie*s, *Subhumans*, *Dead Kennedys*, *Butthole Surfers* taldeak biltzen zituen, baina baita Italiako beste batzuk ere, hala nola *Negazione*, *Declino*, *Wretched*, *Contrazione*, *Impact*, *Cheetah Chrome Motherfuckers* eta *RAF Punk*. Bilduma *Maximumrocknroll*ekin elkarlanean argitaratu zen. 1986an Estatu Batuetako beste diskoetxe batek, *Bad Collection Tapes and Records*, *We Can Do Whatever We Want* - *Best of BCT #1* binilozko bilduman sartu zituen. Etenaldi hartan, *Linea Dirta Tapes*ek ''Immagini di sogno represse dentro di noi - Live '83-'87* izeneko zuzeneko kantak zekartzan kasete bat inprimatu zuen.

### Berrelkartzeak 
1989an, taldea berriz osatu zen eta ** ("Maisu txarrak") LPa atera zuen, *TVOR on Vinyl*-ek editatua.

1991n azken diskoa kaleratu zuten, *Alterazione della struttura* ("Egituraren eraldaketa", Wide Records). Izen berria *Peggio* (euskaraz, "Okerrago") zen, Flavio Gemma (lehenago *Viridance*-n jardun zena) baxuan, hain hardcore ez ziren soinuetarako aldaketa bat islatzen zuena. Alessandro Bollik, bere **en, izen aldaketari buruz, Marco Laguzzi gitarra-jotzaileak egindako elkarrizketa bat aipatzen du: adierazi zuenez, "... zentzugabea iruditu zitzaigun diskoetxe bat eramaten segitzea, batez ere garai hartan. Baina izen historikoari eutsi diogu: *Peggio* izenaz ezagutu izan gaituzte beti". 1992an, Pisani kantariaren ordez, Guido Sassola (*Zazzo* ezizenekoa) *Negazione*ko kantari ohia sartu zen. Haien ibilbidea 1993an amaitu zen.

2005ean, *SOA Records*ek diskografia osoa berrargitaratu zien *Discography* izeneko CD bikun batean, 2010ean *Vol I* eta *Vol* *II* izenburupean bereizita saldutako binilozko bi argitalpenetan berrargitaratua.

2012ko martxoaren 3an, bere lehendabiziko EP **ren 30. urteurrena ospatzeko, jatorrizko taldekideak elkartu eta Alessandria jaioterrian jo zuten, *C.S. Laboratorio Sociale*-n. Entzuleen parte hartzea hainbestekoa izan zenez, gau berean bi aldiz errepikatzen zuten kontzertua, bertaratu ziren 1.500 zaleak asetzeko. Kontzertua *Peggio Records* zigiluarekin 2012ko irailean kaleratu zen**... deritzan zuzeneko CD eta DVDan betikotuta dago. 2021ean, *Negazione*, *Indigesti* eta *Peggio Punx*ek Marco Mathieu baxu-jotzaile ohia omendu zuten.

### Bitxikeria 
Carlo Cannella-k (*Dictatrista*, *Stige* eta *Affluente* taldeetako kantaria) *La città è quieta... ...ombre parlano* izenburua jarri zion bere liburuari, Peggio Punxen album baten izenburutik hartuta. Liburuak Italiako hardcore punk eszenan eman zituen emanaldi eta grabazio urteak kontatzen ditu.

## Taldekideak 
* Mauro Carosio (hasierako taldean) - ahotsa
* Alberto Pisani - ahotsa
* Guido Sassola *Zazzo* - ahotsa (1991tik)
* Marco Laguzzi - gitarra
* Paolo Chilin - baxua
* Flavio Gemma - baxua (1990etik)
* Federico Massarino - bateria

## Diskografia 
### Estudioko diskoak 
* 1989: *Cattivi maestri* (12"-a, TVOR on Vinyl)
* 1992: *Alterazione della struttura* (LPa / CDa, Wide Records, *Peggio* izenarekin)

### Singleak eta EPa 
* 1982: *Disastro sonoro* (7"-a, Peggio Records)
* 1983: *La* *città è quieta... ...ombre parlano* (7"-a, Peggio Records)
* 1985: *Ci stanno uccidendo al suono della nostra musica* (12"-a, Peggio Records)

### Demoak 
* 1981: *The* *Peggio Punx Demotape* (kasetea, autoekoizpena)
* 1982: *Peggio Punx Tape* (kasetea, autoekoizpena)

### Bildumak 
* 2002: *Discography* (CD bikoitza, SOA Records)
* 2010: *Vol.I* (LPa, SOA Records)
* 2010: *Vol.II* (LPa, SOA Records)
* 2012: *30* *anni di rumori* (2xCD - F.O.A.D. Records)

### Zuzeneko albumak 
* 2012: *1982-2012*...*Sempre peggio* (CDa, Peggio Records)

### Bideoa 
* 2012: *1982 - 2012 - Sempre Peggio*... *Il Video* (DVDa, Peggio Videos)

### Partaidetzak 
* 1984: *Internacional P.E.A.C.E. Benefit Compilation* - *Life of Punishment* piezarekin (2xLP, R Radical Records)
* 1998: *Killed by Italian Skinhead* (EPa)

## Erreferentziak 
## Bibliografia 
* (it) Cesare Rizzi, *Enciclopedia del rock italiano*, Milan, Arcana Editore, 1993 (ISBN 8879660225).
* (it) Gianluca Testani, *Enciclopedia Rock Italiano*, Arcana Editrice, 2006, p. 180.
* (it) Silvio Bernelli, *I ragazzi del Mucchio*, Sironi editore, 2003.
* (it) Luca Frazzi, *Le guide pratiche di RUMORE - Punk italiano parte prima. Mamma dammi la benza*, Pavia, Apache edizioni, 2003.
* (it) Luca Frazzi, *Le guide pratiche di Rumore - Punk italiano parte seconda. Hardcore, gli anni furiosi (1982-1990)*, Pavia, Apache Edizioni, 2003.
* (it) Diego Nozza, *Hardcore. Introduzione al punk italiano degli anni ottanta*, Fano, Edizioni crac, 2011 (ISBN 978-88-97389-02-6)

## Kanpo estekak 
* *Peggio Punx*, *AllMusic*en
* *Peggio Punx*, *Discogs*en
* *Peggio Punx*, *MusicBrainz''en